bahubali 2 movie trailer review
షాకింగ్: బాహుబలి2 ట్రైలర్‌ రివ్యూ
అమరేంద్ర బాహుబలి అను నేను.. అశేషమైన మాహిష్మతి ప్రజల ధన ప్రాణ మాన సంరక్షుడిగా.. ప్రాణత్యాగానికైనా వెనుకాడబోనని రాజమాత శివగామి దేవి సాక్షిగా ప్రమాణం చేస్తున్నాను. అంటూ బాహుబలి2 ట్రైలర్‌తో ప్రభాస్ సూపర్ ఎంట్రీ ఇచ్చేశాడు. ఇంతకీ ఈ ట్రైలర్ ప్రేక్షకుల అంచనాలకు రీజ్ అయ్యిందా?
TNN | Updated:
Mar 16, 2017, 08:37PM IST
అమరేంద్ర బాహుబలి అను నేను.. అశేషమైన మాహిష్మతి ప్రజల ధన ప్రాణ మాన సంరక్షుడిగా.. ప్రాణత్యాగానికైనా వెనుకాడబోనని రాజమాత శివగామి దేవి సాక్షిగా ప్రమాణం చేస్తున్నాను. అంటూ బాహుబలి2 ట్రైలర్&zwnj;తో ప్రభాస్ సూపర్ ఎంట్రీ ఇచ్చేశాడు. ఇంతకీ ఈ ట్రైలర్ ప్రేక్షకుల అంచనాలను అందుకుందా.. అసలు ఈ ట్రైలర్&zwnj;పై పబ్లిక్, సెలబ్రెటీల టాక్ ఎలాఉందో తెలుసుకుందాం..
బాహుబలి ఈ సినిమాను రాజమౌళి ప్రారంభించిన నాటినుండి ప్రపంచం మొత్తం ఈ సినిమాపై ఆసక్తి కనబరుస్తూనే ఉంది. బాహుబలి ది బిగినింగ్ ఫస్ట్ లుక్ నుండి సినిమా రిలీజ్ వరకూ ప్రతిదీ సంచలనంగానే మారింది. ముఖ్యంగా ఈ సినిమా విడుదలైన తరువాత క్రియేట్ చేసిన రికార్డ్స్ అన్నీ ఇన్నీ కావు. దీంతో బాహుబలి2 మూవీపై విపరీతమైన హైప్ క్రియేట్ అయ్యింది. ఈ మూవీ కూడా ప్రేక్షకుల అంచనాలకు తగ్గట్లే ఫస్ట్ లుక్ , మోషన్ పోస్టర్ , హీరో హీరోయిన్స్ ఫస్ట్ లుక్స్ ఇలా ప్రతిదీ దశల వారీగా విడుదల చేస్తూ సినిమాకు ఇప్పటివరకూ ఏ సినిమాకు చేయని ప్రమోషన్స్ బాహుబలి: ది కంక్లూజన్ సినిమాకు చేశాడు దర్శకధీరుడు రాజమౌళి.
Visit Site
Recommended byColombia
విశ్లేషణ: ప్రపంచ వ్యాప్తంగా సినీ ప్రేక్షకులు ఎంతో ఆసక్తిగా ఎదురుచూసిన &lsquo;బాహుబలి: ది కన్&zwnj;క్లూజన్&zwnj;&rsquo; ట్రైలర్&zwnj; రానే వచ్చింది. రావటమే కాదు వచ్చీ రావడంతోనే తెలుగు సినిమా చరిత్రలో ఎవరూ సాధించలేని రికార్డ్స్&zwnj;ను కొన్ని గంటల వ్యవధిలోనే సాధించింది . బాహుబలి2 ట్రైలర్ విడుదలైన ఏడు గంటల్లోనే కోటి వ్యూస్&zwnj;ను క్రాస్ చేసి యూ ట్యూబ్&zwnj;లో దూసుకుపోతోంది అంటే ఈ ట్రైలర్ కోసం ప్రేక్షకులు ఎంతెలా ఎదురు చూశారో అర్థం అవుతుంది.
వారి అంచనాకు ఏ మాత్రం తగ్గకుండా దర్శకధీరుడు ఎస్&zwnj;.ఎస్&zwnj;. రాజమౌళి ట్రైలర్&zwnj;ను ఆద్యంతం ఉత్కంఠ రేకెత్తించేలా తీర్చిదిద్దారు. ఓ విధంగా ఈ ట్రైలర్&zwnj; రెండో భాగంపై మరిన్ని అంచనాల్ని పెంచిందనే చెప్పొచ్చు.
*బాహుబలి 2 ట్రైలర్&zwnj;లో పాత్రల పరిచయం , వాటి స్వభావం ఎలా ఉండబోతున్నాయన్నది క్లియర్ కట్&zwnj;లో చూపించారు రాజమౌళి. ముఖ్యంగా ట్రైలర్&zwnj;ను 2 నిమిషాల 24 సెకన్లపాటు చూపించడంతోనే మా సినిమాలో కంటెంట్&zwnj;కు కొదువలేదని తేల్చేశాడు రాజమౌళి.
*ఈ ట్రైలర్ హీరో ఛాయాగ్రహకుడు సింథిల్ కుమార్ అనే చెప్పాలి. ప్రతి ఫ్రేమ్&zwnj;ను దర్శకుడి ఆలోచనకు ఓ మెట్టుపైనే ఉంచాడని విజువల్స్&zwnj; వండర్&zwnj;ని బట్టి తెలుస్తోంది.
*ఇక కథ విషయానికి వస్తే.. బాహుబలి ది బిగినింగ్&zwnj;లో యుద్ధ సంగ్రామం రెండు రాజ్యాలు మధ్య జరిగి కాలకేయుడిని అంతమొందించడంతో ముగుస్తుంది. అయితే బాహుబలి ది కంక్లూజన్&zwnj;లో కథ మొత్తం మాహిష్మితి రాజ్యంలోని రాజ్యాధికారం కోసం జరిగే యుద్ధ సంగ్రామం అని తెలుస్తోంది.
* ట్రైలర్&zwnj;లో అంత:ర్యుద్ధమా! అని మాహిష్మతి రాజ్య రాజమాత శివగామి అనడంతో.. ప్రధానంగా యుద్ధ సంగ్రామం భల్లాలుడు(రానా), అమరేంద్ర బాహుబలి(ప్రభాస్) మధ్యనే అని తెలుస్తోంది.
*ఇక మొదటినుండి కట్టప్ప బాహుబలిని ఎందుకు చంపాడో ఈ ట్రైలర్&zwnj;లో హింట్ దొరుకుందని ప్రేక్షకులు ఊహించిన ఆ విషయంతో జాగ్రత్త పడ్డాడు రాజమౌళి.
*కట్టప్ప విషయానికి వస్తే.. బాహుబలి ది బిగినింగ్&zwnj;లో అమరేంద్ర బాహుబలిని చంపి కథకు టర్నింగ్ పాయింట్&zwnj;గా మారిన కట్టప్ప.. బాహుబలి2లో మహేంద్ర బాహుబలి వైపు నిలుస్తాడని తెలుస్తోంది.
*నువ్వు నా పక్కన ఉన్నంత వరకూ నన్ను చంపే మగాడు పుట్టలేదు మామ అన్న ప్రభాస్ డైలాగ్&zwnj; ట్రైలర్&zwnj;పై హైప్ క్రియేట్ చేసింది.
*ఇక బాహుబలి ది బిగినింగ్&zwnj;లో గ్లామర్&zwnj;కు ఆమడ దూరంలో నిలిచిన &lsquo;అనుష్క&rsquo; బాహబలి2లో అధర చుంబనానికి సైతం సిద్ధం అన్న హింట్ ఇచ్చేసింది. ఇక ట్రైలర్ మొత్తానికి ఒకే ఒక్క ఫ్రేమ్&zwnj;లో కత్తి తిప్పుతూ తళుక్కున మెరిసింది తమన్నా.
మొత్తానికి బాహుబలి ది బిగినింగ్&zwnj;లో కట్టప్పను బాహుబలి ఎందుకు చంపాడో చెప్పకుండా ఎండ్ కార్డ్ వేసి అర్థాకలితో ప్రేక్షకులను బయటకు పంపిన రాజమౌళి.. బాహుబలి ది కంక్లూజన్ ట్రైలర్&zwnj;తో భోజనానికి ముందు ఆకలి పెంచే విధంగా చక్కటి సూప్&zwnj;ను అందించి ఆకలిని పెంచేశాడు. సూప్ ఈ రేంజ్&zwnj;లో ఉంటే.. ఇక భోజనం సాహో బాహుబలి అన్న రేంజ్&zwnj;లో ఉంటుందని చెప్పకనే చెప్పాడు దర్శకధీరుడు రాజమౌళి. ఇక బాహుబలి ట్రైలర్ గురించి చివరిగా ఒక్కమాటలో చెప్పాలంటే .. మాటల్లేవ్ , మాట్లాడుకోవడాలు లేవ్.. కేవలం లైక్స్ షేర్స్ మాత్రమే పాహిమాం దర్శకధీర పాహిమాం బాహుబలి.
బాహుబలి2 ట్రైలర్: